section_heading: Metkovska škola rukometa
paragraph_text: Tijekom godina u klubu se razvila i svjetski poznata i proslavljena škola rukometa koja je dala mnoge poznate igrače i reprezentativce. Nekoliko sezona za afirmaciju mlađih igrača služio je i RK Metković 2. Često se ističe da je metkovska rukometna škola svojevrstan "kamen temeljac" na kojem počiva hrvatski rukomet, jer od osnutka hrvatske reprezentacije nije bilo njenog sastava bez igrača poniklih ili afirmiranih u Metkoviću, a često se događalo da je postava na parketu bila sastavljena od "Metkovaca" (npr. Jerković - Kaleb - Dominiković - Goluža - Balić - Metličić). Najznačajniji voditelj metkovske škole rukometa bio je Zdravko Vučićević.